АҞӘА, жәабран 4 - Sputnik. Аԥсны 2021 шықәсазы аԥсшьараз еиҳа иалырхуа ахырхарҭақәа жәаба ирылоуп TVIL.RU асаит адыррақәа рыла.
TVIL.RU асаит аналитикцәа ишьақәдыргылеит 2021 шықәсазтәи заанаҵтәи аҿаҵарақәа 25% рыла ишеиҳау ҵыԥх аасҭа.
Ҟрым, Краснодартәи атәылаҿацә, Ленинградтәи аобласт, Карелиа, Кемеровтәи аобласт, Ставропольтәи атәылаҿацә, Москватәи аобласт, Башкириа (Башкортостан), Ҟарачы-Черкесиа, Аԥсны 2021 шықәсазы еиҳа иалыркаауа ԥсшьаратә хырхарҭоуп.
TVIL.RU астатистикала атуристцәа реиҳарак 3-10 уахи-ҽни аԥсшьара рҭахуп, иагьнырхуеит 1555-7949 мааҭ.
Ставропольтәи атәылаҿацә аҿы ауадақәа сынтәа еиҳа рыхә мариоуп. Кемеровтәи аобласт аҿы уахыки-ҽнаки рзы акоттеџь быжь-нызқь мааҭ рҟынӡа иаԥсоуп.
Асиа шьақәыргылоуп 2021 шықәсазтәи анхарҭаҭыԥ ҿаҵарақәа рышьаҭала.
2021 шықәсазы иалкаау ахырхарҭақәа:
- Ҟрым – 3162 мааҭ жәаха-жәамш
- Краснодартәи атәылаҿацә – 2573 мааҭ 11 ухеи мши
- Аԥсны - 2140 мааҭ жәаха-жәамш
- Ленинградтәи аобласт – 2571 мааҭ фаха-фымш
- Карелиа - 5966 мааҭ хәаха-хәымш
- Кемеровтәи аобласт - 7949 мааҭ ԥшьаха-ԥшьымш
- Ставропольтәи атәылаҿацә– 1555 мааҭ бжьаха-бжьымш
- Московатәи аобласт – 3613 рублмааҭ хаха-хымш
- Башкириа (Башкортостан) – 4018 мааҭ ԥшьаха-ԥшьымш
- Ҟарачы-Черқьесск– 2152 мааҭ ԥшьаха-ԥшьымш
* Уахыки-ҽнаки рыла аԥсшьаразы анхарҭа аанкыларазы абжьаратә хәыԥса.
Иара убас шәаԥхьар ҟалоит: